Ekonomia Sozial eta Solidarioaren Poloa (Ekonopolo)

Ekonomia Sozial eta Solidarioaren Poloa (Ekonopolo) lankidetza publiko-sozialeko ekimen bat da, Euskal Herrian ekonomia sozial eta solidarioa sustatzeko espazio bat duena, Bilboko San Frantzisko auzoko La Cantera plazan kokatua.

 Historia 
Ekonopolo 2021ean sortu zen, baina 2016an “Harrobitik harrobira” proiektuarekin hasitako prozesu baten parte da. Proiektu horren helburua zen Harrobi plazan Ekonomia Solidarioaren erreferentziazko gune bat sortzea. REAS Euskadik eta beste erakunde sozial batzuek, auzoko sare komunitarioaren eta hiriko udalaren laguntzarekin, proiektua bultzatu zuten. Auzoko Taldeen Koordinakundeak (kolektibo sozialak) eta Bilbao Ekintzak (udaleko garapen-agentzia) beren agendetan sartu zuten proposamena. Udalaren kasuan, jada ‘Ekonopolo’ deituriko proposamena 2019-2023 Gobernu Planean txertatu zuen.

Ekonopolo lankidetza publiko-sozialeko ekimena da, Bilboko Udalak sustatua, Bilbao Ekintza udal sozietatearen bitartez, REAS Euskadirekin koordinatuta eta unibertsitate, enpresa eta gizarte zibilarekin lankidetzan. Euskadiko Ekonomia Sozial eta Solidariorako (ESS) erreferentzia- eta sustapen-gune gisa definitzen da. San Frantzisko auzoan, Bilbon, Euskal Autonomia Erkidegoan eta harago ere jarduten du.

Ekosistema kooperatibo bat da, non erreferentzia-sareak, erakunde singularrak, administrazio publikoak, enpresak, eragile sozialak, pertsona ekintzaileak, langabeak, bizilagunak edo ikasleak elkartu daitezkeen, eta elkar ezagutu eta erlazionatu, eta ikuspegi berriak bilatu nahi dituzten ESSren hazkunderako, au esparrutan: herritarrak sentsibilizatzea, ekintzailetza sustatzea (proiektu berritzaileak prestatu, lagundu eta mantentzea), merkatu soziala indartzea (harreman komertzialak eta kontsumo publikoa sustatzea), eta erosketa publiko arduratsua.

 Misioa 
Bere misioa ESSren eredua sustatzea eta indartzea da, Bilbon eta lurraldean ekonomia eta enpresa garatzeko lehentasunezko aukera gisa. Eredu hori administrazioaren, unibertsitateen, enpresen eta gizarte zibilaren, Bilboko Udalaren, Reas eta ESSren sareen arteko lankidetzatik eraiki da, eredu ekonomiko-produktibo hori eta haren printzipioak hedatuz, eta ESSren logikak ekonomia sustatzeko erakunde arduradunei gehituz, ODS 2030 betetzeari lotutako tresna gisa.

ESS hazten eta sendotzen lagunduko duten plan, programa eta ekintza zehatzak garatzen dituzte, kopurua, aniztasuna, negozio-bolumena eta eragina handituz, ESStik abiatutako ekintzailetzan, enpresen arteko lankidetzan, merkatu sozialaren garapenean, erosketa publiko arduratsuan edo enplegu-sorgune berrien eta enplegu inklusiboaren bilaketan, besteak beste.

 Zerbitzuak 
Hainbat zerbitzu, proiektu eta jarduera ditu:  

 PRESSTATZEN programa, ESSko proiektuak sortzen eta abian jartzen laguntzeko.

 SENDOTZEN programa ESSko erakundeak indartzeko.

 ESSri lotutako arloetan trebatzeko prestakuntza-agenda bat.

 Agenda soziokultural bat, ESSa modu atseginago eta dibertigarriagoan ezagutzeko.

Gainera, Ekonopoloko ekosistemaren barruan Auzo Factory enpresa-haztegia, Wikitoki lankidetza-praktiken laborategia eta ekosistemako 10 erakunde baino gehiago daude.

 Egoitza 
Egoitza Bilboko San Frantzisko auzoko La Cantera plazako 4. zenbakian dago. 2021eko urrian talde eragilea sortu zen, Bilbao Ekintzak eta REAS Euskadik osatua. Gainera, asanblada bat du, eta bertan espazioan bizi diren erakundeek parte hartzen dute: Mugarik Gabeko Ekonomialariak, Momentua, WorkLan, Finantza Etikoak Elkartea, Ekhilur, La Tercera Pata, Calala Fondo de Mujeres, Equipare eta Migrandoria.

 Erreferentziak 

 Bibliografia 

 Pozas, Luis Miguel Uharte (2023). «Ekonopolo: publikoa denaren eta ekonomia solidarioko erakundeen arteko ko-eraikuntza esperientzia baten sinergiak eta desberdintasunak». Prisma Social aldizkaria (42): 4-26. ISSN1989-3469. 2024ko otsailaren 9an kontsultatua.

 Kanpo estekak 

 Ekonopoloarekin harremanak su motelean, Wikisoinuak, 2021eko abenduaren 2a
 El Ekonopolo en Radio Bilbao, Radio Bilbao, 2022ko urtarrilaren 13a